Hemvervatoxê Kongreya Demokratîke ya Şaran (HDK) Sedat Şenoglu zî tede 17 sîyayesetmedarê ke çarçewa operasyonê qirkerdişî yê vera Vera Partîya Sosyalîste ya Bindestan (ESP) 8ê êlule de ameybî destbendkerdene, bi îdîaya ''endmîya rêxistine'' û ''propagandaya rêxistine''  vizêr ameyî tepiştene.
Avûkatanê ke derheqê tehqîqatê ke Şenoglu zî ame tepiştene de zanayîş da vat: ''Hemvervatoxê HDKyî Sedat Şenoglu seba ke tewrê merasîmê cenazan bîyo yeno sucdarkerdene. Derheqê yê bînan de zî çîyêko newe çîno. Heme dosyayê verên ê. Xora derheqê înan de eynî dewayî estê, coka wina bi operasyon girewtiş û tepişteş huqûqî nîyo. Rîyê îfadeyanê îtîrafkerdoxî ke dayê Sedozgerîya Erziromî dosya ameya akerdene. Rixmo ke zafê înan sîyasetmedarê naskerdeyî ê bîlasebeb ameyî tepiştene.''
